als_Latn dik_Latn sag_Latn
Titulli: Në syrin e ciklonit - Vitet e mia në CIA
Origjinali: At the center of the storm - My years at the CIA
Gjinia: Autobiografi
Autori: George Tenet
Shqipëroi: Xhevdet Shehu
Shtëpia botuese: WESO
Viti: 2012
Fq. 626
Pesha: 0.80 kg
ISBN: 978-99956-13-64-8
Fragment nga libri
Shumë njerëz sot besojnë se përdorimi nga ana ime i shprehjes "Slam dunk" ishte çasti vendimtar për ta bërë të paepur vendosmërinë e presidentit për të larguar Sadam Huseinin dhe për të filluar luftën në Irak.
Kjo sigurisht tingëllon bukur, por faktet e përgënjeshtrojnë atë. Këto dy fjalë, si dhe një mbledhje që u mbajt në Zyrën Ovale në dhjetor të vitit 2002, nuk kishin asgjë të bënin me vendimin e Presidentit për të dërguar trupat amerikane në Irak. Ai vendim tashmë ishte marrë.
Mbi librin
Në vorbullën e akuzave dhe kundërakuzave që u shfaqën në valën e 11 Shtatorit dhe të luftës në Irak, binte shumë në sy mungesa e dëshmisë jetike të një njeriu. Me sinqeritet dhe emocion, "Në syrin e ciklonit" rrëfen kohën e Xhorxh Tenetit në Agjensinë Qendrore të Informacionit, një vështrim zhbirues në punët e brendshme të organizatës më të madhe inteligjente në botë gjatë kohës më të vështirë të historisë së viteve të fundit.
Me një njohje të pashoqe, si të skalioneve më të larta të qeverisë dhe të informacioneve të gjalla nga terreni, Teneti ndriçon përpjekjet tepër të sakta të CIA - s për të përgatitur vendin kundër kërcënimeve të reja dhe vdekjeprurëse, shkoklavit ngjarjet e ngatërruara që çuan te 11 Shtatori, ndërsa ofron informacion të ri shpërthyes mbi diskutimet dhe strategjitë që kulmuan me pushtimin amerikan të Irakut.
Duke filluar me emërimin e tij si Drejtor i Informacionit Qendror në vitin 1997, Teneti shpalos ngjarjet shumë të rëndësishme që çuan te 11 Shtatori, ashtu siç i pa dhe i përjetoi ato; operacionet e maskuara të CIA - s në Afganistan; planin operativ mbarëbotëror për të luftuar terroristët; paralajmërimet e tij drejtuar zyrtarëve të Shtëpisë së Bardhë për sulmet e afërta kundër interesave amerikane në verën e vitit 2001; si dhe planin për bashkërendimin dhe kundërsulmin shkatërrues kundër Al - Kaedas që u skicua vetëm gjashtë ditë pas sulmeve. Rrëfimi imponues i Tenetit i kthehet pasandaj luftës në Irak, ndërsa jep një pamje dramatike nga brenda dhe në sfond të pushtimit që po afronte me shpejtësi, përfshi një përshkrim autentik për mbetjet radioaktive nga futja e "gjashtëmbëdhjetë fjalëve" në fjalimin e presidentit drejtuar Kongresit në vitin 2003, të cilat pohonin se Sadam Huseini kishte kërkuar të blinte uranium nga Afrika; kontekstin e "slum dunk" në lidhje me programin e armëve të shkatërrimit në masë të Sadamit; si dhe rolin e rëndësishëm të CIA - s në një administratë të gatshme për ta futur vendin në luftë.
Kështu, me këtë vepër, ai rrëfen ashtu siç duhet për operacionet e CIA - s dhe u tregon lexuesve se e vërteta është më komplekse sesa thuhet në variante të tjera të historisë më të re të ofruar gjer më tani. Përmes gjithë këtyre episodeve, Teneti pikturon një autoportret të padyshimtë, të kapur midis forcave kundërshtuese të procesit vendimmarrës të administratës, tufës së madhe të informacioneve të frikshme që vinin aty nga e gjithë bota, si dhe vetëdijes së tij.
Në librin "Në syrin e ciklonit", Xhorxh Teneti vozit në përvojën e tij të pashoqe brenda pasqyrës së padepërtueshme të inteligjencës dhe jep informacion vendimtar të panjohur më përpara për të ofruar një portretizim prekës dhe të paparë si të një njeriu, ashtu edhe të një vendi në kohë krizash.
Mbi autorin
Xhorxh Tenet ishte drejtor i Agjensisë Qendrore të Informacionit (CIA) nga viti 1997 deri më 2004. Është diplomuar në Fakultetin për Shërbimin e Huaj të Universitetit të Xhorxhtaunit, ndërsa ka kryer një Master në Fakultetin e Marrëdhënieve Ndërkombëtare në Universitetin e Kolumbias. Nga viti 2004 punon në Universitetin e Xhorxhtaunit dhe jeton në periferi të Uashington DC me gruan e tij, autoren Stefani Glakas - Tenet dhe djalin e tyre.
als_Latn eng_Latn vec_Latn srd_Latn als_Latn als_Latn als_Latn als_Latn lvs_Latn por_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn